אני רוצה רק להציץ
אני בחור שונא סקנדלים פוי זה זפת; אך עם דייר על ראש דייר משליך עציץ; או שני שכנים מכים שלישי על הקרקפת; זה מעניין אותי לגשת להציץ; בציבורנו גם באושר גם בעוני ; יש תופעות שבהם הצצתי בפרטות; זה מעניין אותי באופן פרינציפיוני ; מן הבחינה הנעלה של חזירות ; וכעסקן לוקח שוחד שמונים לא"יים; אני ניגש ובקול מתוק מיני עסיס ; אומר ירשה לי אדוני לרגע שניים ; רק להציץ איך הוא מכניס את זה לכיס ; אני רוצה רק להציץ רק להציץ ולא יותר; אני אינני מתערב אני לא רב ולא שוטר; זה מעניין אותי באופן תיאורטי ; שאדוני הוא כנראה עסקן לא פתי ; זה מעניין אותי באופן פרינצפיוני ; באיזה חן כבודו לוקח את המוני ; אני רוצה רק להציץ ; רק להציץ ולא יותר; אני מרגיש אם כך או כך ; כי להציץ אני מוכרח ; מבחורה נאה אני נמס כדונג; אך מחופות אני ירא כממפציץ; אני יודע שהנישואים הם עונג ; אוי ווי מפני שכבר הפסקתי להציץ; יש בחורים אצלנו כן פרולטריטים; אך מעניין רק להציץ בבוקר אור; איך הם עצמם נהפכים לבעלי בתים ; ומתלמדים לפשוט כפליים את העור ; בהוולדי אמר לי המוהל רב גדי; למה יצאת לעולם בחור אמיץ?; אזי עניתי לו כך כיוון שכבר יצאתי; אדון מוהל אני רוצה כבר להציץ; אני רוצה רק להציץ רק להציץ ולא יותר; אני בשקט אעבור לא אתערב לא אדבר; זה מענין אותי באופו תיאורטי; להתהלך בעולם אם כבר נבראתי; זה מעניין אותי באופן פרינצפיוני ; פשוט לראות איך יסתדר בחור כמוני; אני רוצה רק להציץ ; רק להציץ ולא יותר; אדון מוהל אם כך או כך ; אוי להציץ אני מוכרח ; בין מנהיגינו משתנה מצב הרוח ; מטוב לרע וכן להפך בהקיץ; וזה מפני שספר העתיד פתוח; אבל בספר לא מרשים לי עוד להציץ ; לכן ישנו בי חשק רב על זה הרקע; יש שאיפה כזאת מוזרת ומשונה; לקום לקום פה לתחיה לו רק לרגע; בעוד מאה מאתיים שלוש מאות שנה; ובזו הארץ הגדולה והפורחת; בתל אביב הכבירה וההומה ; לי יצעקו שוטרים לישון לך שד משחת ; ואנוכי אז אתחננה בדמעה; אני רוצה רק להציץ רק להציץ ולא יותר; אני בשקט אעבור לא אתערב לא אדבר; זה מענין אותי באופו תיאורטי; שפמיניסט הייתי קצת ונתבדתי ; זה מעניין אותי באופן פרינצפיוני ; לראות בארץ יהודים אבל מיליונים ; אני רוצה רק להציץ ; רק להציץ ולא יותר; כן רבותי אם כך או כך ; רק להציץ אני מוכרח ; 